**ОБЩИНСКА ИЗБИРАТЕЛНА КОМИСИЯ – СЛИВЕН**

**ПРОТОКОЛ № 37**

Днес, 22.11.2023 г. от 12.00 ч., в зала № 119 в сградата на Община Сливен се проведе заседание на Общинска избирателна комисия 2020 – Сливен, след седмия ден от установяване на резултатите от проведените избори за общински съветници и за кметове на 29 октомври 2023 г.

 Заседанието се откри в 12.00 часа от председателя на ОИК – Сливен Росица Тодорова.

На заседанието присъстват 13 членове - Росица Василева Тодорова, Елизабет Александрова Кендерян, Мария Асенова Чомпова, Сребрина Атанасова Ганушева, Тодор Димитров Тодоров, Фатме Фикретова Мустафова, Николай Господинов Сандев, Валентина Спирова Георгиева-Топалова, Диана Ненчева Димитрова, Християна Денчева Денчева, Николай Иванов Иванов, Даниела Иванчева Василева и Севда Хюсеинова Османова.

 Г-жа Росица Тодорова обяви, че е налице нужният кворум, присъстват 13 /тринадесет/ членове на комисията и заседанието е легитимно. Предложи следният дневен ред, а именно:

1. Доклад на г-жа Християна Денчева, процесуален представител на ОИК- Сливен пред Административен съд – Сливен относно движението на съдебните дела, образувани пред Административен съд – Сливен за оспорване на изборните резултати за избор на общински съветници и кметове на кметства.

2. Проект на решение относно: Вземане на становище относно решение по адм.д. 396/2023 (Решение 464-МИ)

ГЛАСУВАЛИ: 13 членове - Росица Василева Тодорова, Елизабет Александрова Кендерян, Мария Асенова Чомпова, Сребрина Атанасова Ганушева, Тодор Димитров Тодоров, Фатме Фикретова Мустафова, Николай Господинов Сандев, Валентина Спирова Георгиева-Топалова, Диана Ненчева Димитрова, Християна Денчева Денчева, Николай Иванов Иванов, Даниела Иванчева Василева и Севда Хюсеинова Османова.

 „ЗА" - 13 и „ПРОТИВ" - 0.

Предложението бе прието с пълно мнозинство.

**По т. 1 от Дневния ред**

 Г-жа Росица Тодорова предостави думата на г-жа Християна Денчева процесуален представител на ОИК- Сливен пред Административен съд – Сливен относно движението на съдебните дела, образувани пред Административен съд – Сливен за оспорване на изборните резултати за избор на общински съветници и кметове на кметства.

 Християна Денчева: Колеги, прилагам писмен Доклад относно адм. дела №№ 396, 403 и 407 по описа за 2023 год. към настоящия протокол. Накратко първо по Административно дело **№ 396 по описа за 2023 год.** на Административен съд – Сливен е по подадени жалби от Г.Г., в качеството му на регистриран кандидат за общински съветник от листата на КП „БСП за България“, регистрирана за участие в местните избори, проведени на 29.10.2023 год., и М.Б., в качеството ѝ на регистриран кандидат за общински съветник от листата на ПП „Пряка демокрация“, регистрирана за участие в местните избори, проведени на 29.10.2023 г., срещу Решение № 361-МИ от 30.10.2023 год. на Общинска избирателна комисия – Сливен, в частта по т. 1. V за обявяване на разпределените преференции и подреждане на кандидатите в кандидатските листи на КП „БСП за България“, където жалбоподателят Г.Г. е посочен в списък Б със 181 преференции и за обявяване на разпределените преференции и подреждане на кандидатите в кандидатските листи на ПП „Пряка демокрация“, където жалбоподателката М.Б. е посочена в списък Б със 119 преференции. На първото заседание по делото, проведено на 07.11.2023 год., бе назначена съдебно – преброителна експертиза от вещи лица, посочени от страните в производството и един експерт, определен от съда от списъка на вещите лица за съдебния район.

 На второто заседание, проведено на 14.11.2023 год., бе изслушано заключението на вещите лица, които след извършено повторно преброяване установяват, че има голямо разминаване между вписаните в протокола на ОИК – Сливен данни и установените при повторното преброяване, в резултат от неотчитане на подадените за жалбоподателите преференцции, както и обявяването от СИК на действителни бюлетини за недейстителни такива.

На 20.11.2023 год. с Решение № 372 от 20.11.2023 год. Решение № 361-МИ от 30.10.2023 год. на ОИК – Сливен е отменено В ЧАСТТА по т. 1. V за обявяване на разпределението на заявените преференции за отделните кандидати по кандидатски листи на партиите, коалициите и местните коалиции, получили мандати.

По т.2 ще Ви предложа становище по цитираното по-горе решение.

 Административно дело **№ 403 по описа за 2023 год**. на Административен съд – Сливен е по жалба от Д.М., в качеството ѝ на регистриран кандидат за кмет на кметство с. Скобелево, общ. Сливен от листата на КП „БСП за България“, регистрирана за участие в местните избори, проведени на 29.10.2023 год., срещу Решение № 380-МИ от 30.10.2023 год. на Общинска избирателна комисия – Сливен, относно избиране на кмет на кметство Скобелево, общ. Сливен.

 На първото и единствено заседание по делото, проведено на 07.11.2023 год., бе открито производство по оспорване истинността на протокол № 20206681204100001 от 29.10.2023 год. на СИК № 202000159, находяща се в с. Скобелево, общ. Сливен по отношение верността на съдържанието, във връзка с което, след определение на съда, се пристъпи към ръчно преброяване на бюлетините, от проведения в с. Скобелево, общ. Сливен, избор на кмет на кметство Скобелево, общ. Сливен.

Безспорно установено бе, че при изборите за кмет на кметство Скобелево, общ. Сливен са подадени 12 броя недействителни бюлетини, 2 броя бюлетини с отбелязване „Не подкрепям никого“, и за кандидатските листи на тримата кандидати, съответно 10 броя бюлетини, 79 броя бюлетини и 96 броя бюлетини. С оглед установеното при ръчното броене на бюлетините, подадени от избирателите при избора за кмет на кметство Скобелево, общ. Сливен, жалбоподателката Д.М. оттегли жалбата си по отношение на Решение № 380-МИ от 30.10.2023 год. на ОИК – Сливен, поради което същата бе оставена без разглеждане от съда и делото бе прекратено с протоколно определение на същия.

Административно дело **№ 407 по описа за 2023 год**. на Административен съд – Сливен е по подадена жалба от Д.Г., в качеството му на упълномощен представител на ПП „Възраждане“, регистрирана за участие в местните избори, проведени на 29.10.2023 год., срещу Решение № 367-МИ от 30.10.2023 год. на Общинска избирателна комисия – Сливен, относно избиране на кмет на кметство Горно Александрово, общ. Сливен.

На първото заседание по делото, проведено на 09.11.2023 год., бе назначена съдебно – техническа експертиза от вещи лица, посочени от страните в производството и един експерт, определен от съда от списъка на вещите лица за съдебния район, ангажирани със задача – извършване на проверка на изборните книжа и отговор на поставени от страните по делото въпроси, като в закрито заседание определението за назначаването ѝ е отменено от съда и с определение на същия е назначена съдебна видео-техническа експертиза.

На второто заседание, проведено на 16.11.2023 год., бе изслушано заключението на вещото лице, което е установило, че на 20 минута и 41 секунди от видеозаписа лице № 4 (за което между страните няма спор, че е Председателят на СИК в ИС № 202000182) поставя купчина бюлетини, която после на 25 минута и 27 секунди от видеозаписа докосва, говорейки на лице № 3 (за което между страните няма спор, че е избраният за кмет и заинтересовано лице в настоящото производство Петър Недков Костадинов) за невалидни; след това започва да брои бюлетините от този куп, посяга към химикала, който поставя след това на този куп бюлетини, отново го взема и пише нещо върху бюлетина от този куп, която по-късно премества на по-долния куп бюлетини – най-големия от всички. В съдебната зала бе извършено възпроизвеждане на видеозаписа от устройството за видеонаблюдение на СИК № 202000182 от проведените на 29.10.2023 г. избори в с. Горно Александрово, общ. Сливен, в интервала от време от 24 минута до 28 минута и 40 секунди, при което се установи, че лице № 4 взема химикал в ръка, отбелязва нещо върху лист от купчина от листи (за която купчина по-късно се установи, че са бюлетини), и премества този лист върху друга купчина от листи.

Проведен бе и разпит на свидетеля Д.Ж., член на СИК № 202000182, който декларира, че Председателят на СИК броил еднолично бюлетините за кмет на кметство; имало спор между членовете на СИК относно действителността на три бюлетини, при които знакът "Х" бил поставен извън квадратчето за гласуване; мнозинството от членовете на СИК счели тези три бюлетини за недействителни, но в съставения за спора протокол бюлетините били приети за действителни; че обстановката не била спокойна, а натоварена с много спорове и разправии. На въпрос от моя стана защо не е подписал протокола с особено мнение, тъй като в него ее отбелязано, че изборният ден е преминал при спокойна обстановка, същият отговори, че 02:30 часа на 30.10.2023 год. вече не му се занимавало с това.

След разпита на свидетеля, в съдебната зала бе извършено преброяване на хартиените бюлетини за избор за кмет на кметство Горно Александрово, общ. Сливен. При извършеното преброяване на хартиените бюлетини, от съда бяха отделени 2 броя бюлетини, като същите бяха отбелязани от съда на гърба на бюлетината с лепка в жълт цвят с номера съответно: № 2 и № 7, по отношение на които бюлетини между страните е налице спор относно действителността им.

С оглед на гореизложеното, бе установено, че общият брой недействителни гласове (бюлетини) е 25, а общият брой на действителните гласове е 249 (126 + 44 + 77 + 2).

След приключване на устните състезания делото бе обявено за решаване.

На 21.11.2023 год. с Решение № 374 от 21.11.2023 год. Решение № 367-МИ от 30.10.2023 год. на ОИК – Сливен, с което е обявен за избран за кмет на кметство Горно Александрово, общ. Сливен, на първи тур Петър Недков Костадинов, издигнат от ПП „ГЕРБ“, бе потвърдено.

 ОИК- Сливен прие представения Доклад за сведение.

**По т. 2 от Дневния ред**

 Г-жа Росица Тодорова даде думата на г-жа Християна Денчева да представи проект на решение относно Становище на ОИК-Сливен по Решение № 372 от 20.11.2023 год. на Административен съд – Сливен, постановено по адм. дело № 396 по описа за 2023 год. на същия.

 Християна Денчева: Производството е образувано по жалба Г.Г., в качеството му на кандидат за общински съветник от листата на КП „БСП за България“, регистрирана за участие в местните избори, проведени на 29.10.2023 год. и М.Д., в качеството ѝ на регистриран кандидат за общински съветник от листата на ПП „Пряка демокрация“, регистрирана за участие в местните избори, проведени на 29.10.2023 г. срещу Решение № 361-МИ от 30.10.2023 год. на Общинска избирателна комисия – Сливен, в частта по т. 1. V за обявяване на разпределените преференции и подреждане на кандидатите в кандидатските листи на КП „БСП за България“, където жалбоподателят Г.Г. е посочен в списък Б със 181 преференции и за обявяване на разпределените преференции и подреждане на кандидатите в кандидатските листи на ПП „Пряка демокрация“, където жалбоподателката М.Б. е посочена в списък Б със 119 преференции. Оспорването намира правното си основание в разпоредбата на чл. 459 от Изборния кодекс (ИК), като образуваното производство е по реда на чл. 145 и сл. от АПК.

 С постановеното Решение № 372 от 20.11.2023 год. (Решението) оспореното Решение на ОИК – Сливен е отменено В ЧАСТТА по т. 1. V за обявяване на разпределението на заявените преференции за отделните кандидати по кандидатски листи на партиите, коалициите и местните коалиции, получили мандати, и подреждане на кандидатите в кандидатската листа на КП „БСП за България, в която жалбоподателят Г.Г. е посочен в списък Б със 181 преференции и В ЧАСТТА по т. 1. V за обявяване на разпределението на заявените преференции за отделните кандидати по кандидатски листи на партиите, коалициите и местните коалиции, получили мандати, и подреждане на кандидатите в кандидатската листа на ПП „Пряка демокрация“, в която жалбоподателката М.Б. е посочена в списък Б със 119 преференции, като ОИК – Сливен е осъдена да заплати сумата от 3 500,00 (три хиляди и петстотин лева) – 1 750,00 (хиляда седемстотин и петдесет) лева на всеки от жалбоподателите, съставляващи по 1500,00 (хиляда и петстотин) лева за внесен депозит „Вещи лица“ и 500 (петстотин) лева за адвокатско възнаграждение.

След извършеното повторно преброяване експертите заключават, че преференциите, които е получил жалбоподателят Г.Г., регистриран под № 1, преференция № 141 в бюлетината са общо 234 броя и при общ брой изброени действителни гласове за КП „БСП за България“ 2682, процентното разпределение за жалбоподателя Г.Г. е 8,72 % и същият следва да бъде подреден на трето място в списък А по смисъла на чл. 454, ал. 3 от ИК, а преференциите, които е получила жалбоподателката М.Б., регистрирана под № 16, преференция № 124 в бюлетината са общо 421 броя и при общ брой изброени действителни гласове за партия № 16 ПП „Пряка демокрация“ 4921 гласа процентното разпределение за жалбоподателката Б. е 8,56 % и би следвало съобразно получените от преброяването нови числови данни кандидатът да бъде подреден на второ място в списък А по смисъла на чл. 454 ал. 3 от ИК.

Мотивите на съда в тази част на решението за аргументирани и неоспорими. Последното се потвърждава и от повторно направената от Информационно осигуряване проверка на сборовете, отразени в заключението на експертизата.

Във връзка с горното, следва да се отбележи, че Решението на ОИК – Сливен е резултат от Протокола на същата за избор на общински съветници, който отразява сумираните резултати, вписани в протоколите на СИК за съответния вид избор. ОИК – Сливен няма правомощието да извършва преброяване на бюлетините, подадени в съответните СИК, за установяване верността на данните, отразени в съответните протоколи. Изключения от това правило са изрично посочени в нормата на чл. 445, ал. 3 от ИК, а именно „когато общинската избирателна комисия установи несъответствие между фабричните номера на получения и предадения протокол от секционната избирателна комисия за съответния вид избор или съществено несъответствие във вписаните в протокола данни, което не може да се отстрани от секционната избирателна комисия, секционната избирателна комисия заедно с общинската избирателна комисия извършват ново преброяване на гласовете след приемането на протоколите на всички секционни избирателни комисии“.

Изхождайки от горното, обжалване на решението в тази му част, ще бъде неаргументирано и неоснователно.

Във връзка с осъдителната част от Решението, с която ОИК – Сливен е осъдена да заплати на жалбоподателите направените съдебни разноски, следва да се отбележи, че:

Функциите на ОИК - Сливен са свързани с подготовката и организирането на изборите, както и с установяването и обявяването на резултатите от гласуването в изборния район след приключването му, съставя протокол и издава удостоверения на избраните общински съветници и кметове.

Разходите по подготовката и произвеждането на изборите, включително за машинното гласуване и за формите по чл. 193 и 195, са за сметка на държавния бюджет по приета от Министерския съвет план-сметка, съгласувана с Централната избирателна комисия.

Средствата за организационно-техническата подготовка на изборите се предоставят на общинските, съответно областните администрации не по-късно от 30 дни преди изборния ден.

С Постановление № 128 от 31.08.2023 год. на Министерски съвет, прието на основание чл. 18, ал. 2 от Изборния кодекс, чл. 55а и чл. 109, ал. 3 от Закона за публичните финанси във връзка с чл. 77, ал. 2 от Закона за държавния бюджет на Република България за 2023 год., е приета план-сметка за разходите/трансферите по подготовката и провеждането на първи и втори тур на изборите за общински съветници и кметове през 2023 год. В Приложение № 1 на същата изрично са изброени разпоредителите с бюджетни средства, свързани с провеждането на местни избори 2023 год., в обхвата на които не влизат и Общинските избирателни комисии.

От изложените аргументи е видно, че поради факта, че ОИК – Сливен не е разпоредител с бюджетни средства, Решение № 372 от 20.11.2023 год. на Административен съд – Сливен в осъдителната му част не може да бъде изпълнено.

Във връзка с гореизложеното, на основание чл. 248 от ГПК Решение № 372 от 20.11.2023 год. на Административен съд – Сливен следва да бъде обжалвано в осъдителната му част.

Росица Тодорова: Имате думата за допълнение или измнение по така изложеното становище. Представям на вашето внимание Постановление № 128 от 31.08.2023 год. на Министерски съвет, прието на основание чл. 18, ал. 2 от Изборния кодекс за план-сметката за проведените избори. ОИК не е разпоредител с бюджетни средства и решението не може да се изпълни в тая му част. Ако не бъде отменено ще го изпратим на ЦИК.

Севда Османова: Аз не смятам, че е възможно да има такова разминаване в броя на отчетените преференции, което да предполага преподреждане на листите за двете поличически партии. Членовете на комисиите бяха обучени за това кой глас е действителен и кой не е. В случая става въпрос за отчетени като недействителни гласове, които според назначената експертиза са действителни.

Фатме Мустафова: Назначените вещи лица провериха ли бланките чернови за отчитане на преференциите, където двама независими членове на СИК отбелязват отчетените преференции за кандидатите, т.е. да са проследили работа на комисията, откъде идват разминаванията?

Християна Денчева: Не съм присъствала на броенето.

Фатме Мустафова: Този въпрос беше съществена част от задачата на ескертно-предброителната комисия, но ние вече бяхме приключили дейността си и не сме имали възможност за това. Според мен ОИК не трябваше да приема заключението на експертизата и да го оспори.

Мария Чомпова: Аз също изразявам несъгласие в частта да избраните с нашето решение съветници. Определянето на действителност или недействителност е в компетенцията на СИК, които са представители на всички политически сили, според Методическите указания на ЦИК. Защо нямаше представител на ОИК при повторното броене.

Християна Денчева: Защото ОИК е ответник по делото.

Други мнения не бяха изказани и председателят подложи на гласуване следния проект на решение:

1. Решение № 372 от 20.11.2023 год. на Административен съд – Сливен следва да бъде обжалвано в осъдителната му част.

2. Възлага на Християна Денчева - процесуален представител на ОИК- Сливен пред Административен съд – Сливен, да представи становището на ОИК-Сливен и обжалва Решението по т.1 в осъдителната му част, в закоустановения за това срок.

 Решението подлежи на обжалване пред Централната избирателна комисия в тридневен срок от обявяването му.

 ГЛАСУВАЛИ: 13 членове - Росица Василева Тодорова, Елизабет Александрова Кендерян, Мария Асенова Чомпова, Сребрина Атанасова Ганушева, Тодор Димитров Тодоров, Фатме Фикретова Мустафова, Николай Господинов Сандев, Валентина Спирова Георгиева-Топалова, Диана Ненчева Димитрова, Християна Денчева Денчева, Николай Иванов Иванов, Даниела Иванчева Василева и Севда Хюсеинова Османова. „ЗА" - 13 и „ПРОТИВ" - 0.

Предложението бе прието с пълно мнозинство.

**Решение № 464-МИ/22.11.2023 г.** се прие с пълно мнозинство.

Поради изчерпване на дневния ред заседанието бе закрито в 12:50 ч.

ПРЕДСЕДАТЕЛ: СЕКРЕТАР:

 /Росица Тодорова/ /Фатме Мустафова/